পূর্ব পাকিস্তান হেলিকপ্টার সেবা

পূর্ব পাকিস্তান হেলিকপ্টার সেবা বলতে ১৯৬০-এর দশকে পূর্ব পাকিস্তানে পাকিস্তান ইন্টারন্যাশনাল এয়ারলাইন্স (পিআইএ) দ্বারা পরিচালিত নির্ধারিত হেলিকপ্টার পরিষেবাকে বোঝায়। এটি ছিল বিশ্বের প্রথম দিকের বিমান পরিষেবাগুলোর মধ্যে ও ইতিহাসের সবচেয়ে বিস্তৃত হেলিকপ্টার নেটওয়ার্কগুলোর মধ্যে একটি।

ইতিহাস 

১৯৫০-এর দশকে পূর্ব পাকিস্তানের প্রত্যন্ত অঞ্চলে মার্কিন তেল ও গ্যাস অনুসন্ধানের সময় বেসামরিক বিমান চলাচলের জন্য হেলিকপ্টারে প্রতি পাকিস্তানের আগ্রহ শুরু হয়। ১৯৬৩ সালে জাতীয় বিমান সংস্থা পিআইএ (যেটি কলকাতা-ভিত্তিক ওরিয়েন্ট এয়ারওয়েজ থেকে উদ্ভূত হয়েছিল) ঢাকা ও আঞ্চলিক শহরগুলোর মধ্যে নির্ধারিত হেলিকপ্টার ফ্লাইট চালু করেছিল। পূর্ব পাকিস্তানের ব-দ্বীপ অঞ্চলে স্বল্প দূরত্বের অপারেশনের জন্য পিআইএ সিকোরস্কি এস-৬১ এনএস ব্যবহার করে নির্ধারিত হেলিকপ্টার রুটের একটি নেটওয়ার্ক স্থাপন করে। এর প্রথম বাণিজ্যিক ফ্লাইট ২৫ নভেম্বর ১৯৬৩ সালে হয়েছিল। পূর্ব পাকিস্তানি পাট শিল্পের কেন্দ্র ঢাকা ও খুলনা; এবং ঢাকা ও ফরিদপুরের মধ্যে প্রথম রুট ছিল।

পিআইএ এস-৬১এনএস চারজন ক্রু সদস্য ও ১,৮০০ পাউন্ড কার্গো সহ মোট ২৪ জন যাত্রী বহন করার জন্য ব্যবস্থা করা হয়েছিল। প্রথম পাঁচজন পাইলটকে ব্রিটিশ ইউরোপিয়ান এয়ারওয়েজ (বিইএ)-এর সাথে ইংল্যান্ডের কিডলিংটনের একটি প্রশিক্ষণ কেন্দ্রে প্রশিক্ষণ দেওয়া হয়েছিল, যেখানে তারা ব্রান্টলি বি-২ হালকা হেলিকপ্টারটি চালাতে শিখেছিল। এরপর তারা মার্কিন যুক্তরাষ্ট্রের কানেকটিকাটে সিকোরস্কির কারখানায় এস-৬১এনতে রূপান্তরিত হয়। তারা এস-৬১এনের বিতরণের আগে হিলার ইউএইচ-১২ই৪ রুটে উড্ডয়নের জন্য পাকিস্তানে ফিরে আসে।

খুলনায় হেলিকপ্টার রুট আকাশপথে ২১ ঘন্টার ওভারল্যান্ড ভ্রমণকে ৩৭ মিনিটে কমিয়ে দেয়। নেটওয়ার্কের আওতাভুক্ত ২০টি শহর ও নগর ছিলো, যথা বগুড়া, সিরাজগঞ্জ, চট্টগ্রাম, মংলা, কুষ্টিয়া, বরিশাল, চাঁদপুর, সন্দ্বীপ ও হাতিয়া উপজেলা। একটি টিকিটের গড় মূল্য ছিল ২৫ টাকা। এটি সেই সময়ে বিশ্বের বৃহত্তম বাণিজ্যিক হেলিকপ্টার নেটওয়ার্ক ছিল।

পাকিস্তান আন্তর্জাতিক এয়ারলাইন্স ফ্লাইট ১৭ সেবার একমাত্র বিমান দুর্ঘটনায় জড়িত ছিল।

পিআইএ ১৯৬০-এর দশকের শেষের দিকে অভ্যন্তরীণ কার্যকলাপের জন্য ফিক্সড উইং এয়ারক্রাফ্টে কাজ করা শুরু করে। আধুনিক বাংলাদেশে অনেক এয়ারলাইন্স অভ্যন্তরীণ কার্যক্রমের জন্য টার্বোপ্রপ প্লেন ব্যবহার করে।

বিমানবহর

দুর্ঘটনা 
২ ফেব্রুয়ারী ১৯৬৬ তারিখে, একটি সিকরস্কি এস-৬১ হেলিকপ্টার দ্বারা পরিচালিত ফ্লাইট ১৭, প্রধান গিয়ারবক্স ব্যর্থ হওয়ার পরে পূর্ব পাকিস্তানে একটি নির্ধারিত অভ্যন্তরীণ ফ্লাইটে বিধ্বস্ত হয়, এতে ২৪ জন যাত্রী ও ক্রু-এর মধ্যে ২৩ জন নিহত হয়। পাকিস্তান ইন্টারন্যাশনাল এয়ারলাইন্স ফ্লাইট ১৭ ছিল ঢাকা থেকে পূর্ব পাকিস্তানের ( বর্তমানে বাংলাদেশ) ফরিদপুরের একটি নির্ধারিত অভ্যন্তরীণ ফ্লাইট, যা পাকিস্তান ইন্টারন্যাশনাল এয়ারলাইন্সের একটি সিকোরস্কি এস-৬১ টুইন-ইঞ্জিন হেলিকপ্টার দ্বারা পরিচালিত হত । ১৯৬৬ সালের ২রা ফেব্রুয়ারি তেল লিকেজ এবং মূল গিয়ারবক্স ব্যর্থ হওয়ার পর ফারদিপুরের কাছে হেলিকপ্টারটি বিধ্বস্ত হয়। এতে বিশ জন যাত্রী এবং তিনজন ক্রু নিহত হন; একজন যাত্রী মুহাম্মদ আব্দুল মান্নান বেঁচে যান । 

১৯৬৬ সালের ২রা ফেব্রুয়ারী স্থানীয় সময় দুপুর ২টা ৩ মিনিটে ঢাকা ত্যাগ করে AP-AOC নিবন্ধিত S-61। এর ১৫ মিনিটের মধ্যেই মূল গিয়ারবক্সের সাথে সংযুক্ত একটি পাইপ থেকে তেল লিক শুরু হয়।  উড্ডয়ন অব্যাহত ছিল এবং হেলিকপ্টারটি ৫০০ ফুট (১৫২ মিটার) উচ্চতায় পদ্মা নদী পার হওয়ার সময় একমাত্র জীবিত ব্যক্তি লক্ষ্য করেন যে যাত্রীর কেবিনে তেল লিক দৃশ্যমান।  ফরিদপুর হেলিপোর্ট থেকে প্রায় ৩.৫ মাইল (৫.৬ কিমি) দূরে , একটি পাখির সাথে ধাক্কা লাগে, একটি শকুন হেলিকপ্টারের বাম দিকের একটি রটার ব্লেডে আঘাত করে।  হেলিকপ্টারটি স্বাভাবিকভাবে চলতে থাকে এবং পাইলট ফরিদপুরে নির্ধারিত অবতরণের প্রস্তুতির জন্য ৩০০ ফুট (৯১ মিটার) উচ্চতায় তার ল্যান্ডিং গিয়ার নামিয়ে দেন।  যদিও উভয় ইঞ্জিনই চালু ছিল, হেলিকপ্টারটি মূল ট্রান্সমিশনের শক্তি হারিয়ে ফেলে; পাইলট বাম দিকের বাঁকটি সংশোধন করেন, তারপর হেলিকপ্টারটি ১৪:২৩ মিনিটে মাটিতে খাড়া অনিয়ন্ত্রিতভাবে গড়িয়ে পড়তে থাকে। 

গিয়ারবক্সের পিছনের স্লিভ বিয়ারিং জার্নালের ব্যর্থতার কারণে চাপের কারণে মূল ট্রান্সমিশনের বাম এবং ডান স্পার গিয়ার দাঁত বিচ্ছিন্ন হয়ে যাওয়ার কারণে এই দুর্ঘটনাটি ঘটে। পিছনের স্লিভ বিয়ারিং ব্যর্থতার কারণ ছিল তেল লিক, যদিও আগুনে প্রমাণ ধ্বংস হয়ে গেছে এবং লিকের উৎস প্রতিষ্ঠিত হয়নি।

চিত্রশালা

আরো দেখুন 
 হেলিকপ্টার এয়ারলাইন্সের তালিকা

তথ্যসূত্র 
৬. https://www.bbc.com/bengali/news-43411375

পূর্ব পাকিস্তান
হেলিকপ্টার পরিবহন সংস্থা
বাংলাদেশের বিমানচালনা
পাকিস্তান ইন্টারন্যাশনাল এয়ারলাইন্স
পূর্ব পাকিস্তানের ইতিহাস